पाएं अपने शहर की ताज़ा ख़बरें और फ्री ई-पेपरडाउनलोड करें
पटना। आर्थिक अपराध इकाई ने कृषि विभाग और परिवहन विभाग के दो अफसरों के बेतिया, मोतिहारी, समस्तीपुर और पटना के करीब आठ ठिकानों पर एक साथ छापेमारी शुरू की गयी। इन दोनों अफसरों पर खूब धन अर्जित करने का आरोप है।
पूर्वी चंपारण के जिला मुख्यालय मोतिहारी में तैनात धर्मवीर पांडेय और एमवीआई भुवनेश्वर प्रसाद के कार्यालय सहित पैतृक घर पर छापेमारी की जा रही है। आर्थिक अपराध इकाई की अलग-अलग टीमों ने आरोपी अफसरों के ठिकानों पर एक साथ छापा मारा। धर्मवीर पांडेय बेतिया और भुवनेश्वर प्रसाद समस्तीपुर के रहने वाले हैं। दोनों अफसरों के आवास पटना में भी हैं।
बताया जाता है कि इन अफसरों के ठिकानों पर छापेमारी के दौरान नकदी के अलावा, सोने-चांदी के आभूषण, निवेश के कागजात, अनेक पासबुक, जमीन और फ्लैट की खरीद के बारे में दस्तावेज मिले हैं। डीजीपी अभयानंद के अनुसार छापे में मिले दस्तावेजों की जांच-पड़ताल के बाद संपत्ति के बारे में पता चलेगा।
मालूम हो कि मुजफ्फरपुर में भवन निर्माण विभाग के कार्यपालकअभियंता अवधेश मंडल के ठिकानों पर की गयी छापेमारी में चांदी के कुकर बरामद किये गये थे। सामान्य कुकर में चावल बनाने के बाद चांदी के कुकर में उसे डाला जाता था और उससे निकालकर चांदी की थाली में उसे परोसा जाता था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva zho_Hant eng_Latn